Містыка прыцягвае турыстаў – гэта бясспрэчна. Напаўразбураныя замкі з прывідамі былых гаспадароў, што зведалі няшчаснае каханне, былі атручаны ці загінулі ад рукі зайздросніка, глухія правінцыйныя азёры, у глыбіні якіх хаваецца пачвара, ці абжытая духамі гары пячора – любое з гэтых месцаў пры ўдалым сумяшчэнні легенды і маркетынга становіцца турыстычнай Мекай. І нават самыя прагматычныя скептыкі імкнуцца звазіць дзяцей у замак Дракулы ці на бераг возера Лох-Нес.